ΚΑΝΟΝΙΣΜΟΣ (ΕΚ) αριθ. 1593/1999 ΤΗΣ ΕΠΙΤΡΟΠΗΣ

της 20ής Ιουλίου 1999

για την τροποποίηση του κανονισμού (ΕΚ) αριθ. 1893/98 που καθορίζει τα κράτη μέλη στα οποία είναι δυνατόν να πραγματοποιηθούν οι διαφημιστικές εκστρατείες υπέρ της κατανάλωσης χυμού σταφυλής κατά την περίοδο 1997/98

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 1627/98(2), και ιδίως το άρθρο 46 παράγραφος 5 και το άρθρο 81,

Εκτιμώντας:

(1) ότι το άρθρο 2 του κανονισμού (ΕΚ) αριθ. 1103/97 του Συμβουλίου, της 17ης Ιουνίου 1997, σχετικά με ορισμένες διατάξεις που αφορούν την εισαγωγή του ευρώ(3), διαπιστώνει ότι κάθε αναφορά στο Ecu που αναγράφεται σε ένα νομικό κείμενο αντικαθίσταται από αναφορά στο ευρώ με την ισοτιμία ότι 1 ευρώ ισούται με 1 Ecu· ότι κατά συνέπεια, τα ποσά που εκφράζονται σε ευρώ μετατρέπονται σε εθνικό νόμισμα με την ισοτιμία που έχει καθοριστεί από το Συμβούλιο·

(2) ότι ο καθορισμός του γενεσιουργού αιτίου για τα σχετικά ποσά δημιούργησε μία θεμιτή προσδοκία για τους σχετικούς επιχειρηματίες και τα σχετικά κράτη μέλη· ότι η χρησιμοποίηση της ισοτιμίας που έχει καθοριστεί για τη μετατροπή των ποσών που περιλαμβάνονται στις αποφάσεις της Επιτροπής θα οδηγούσε σε μείωση σε σχέση με το ποσά που προβλέφθηκαν τον Σεπτέμβριο 1998·

(3) ότι η επίλυση του προβλήματος αυτού συνίσταται σε αύξηση από την 1η Ιανουαρίου 1999 του ποσού που διατίθεται στα κράτη μέλη, αύξηση η οποία αντιστοιχεί σε μείωση σε εθνικό νόμισμα που προκύπτει από την εισαγωγή του ευρώ·

(4) ότι πρέπει συνεπώς να τροποποιηθεί κατά την έννοια αυτή ο κανονισμός (ΕΚ) αριθ. 1893/98 της Επιτροπής(4)·

(5) ότι τα άρθρα 2 και 4 του κανονισμού (ΕΚ) αριθ. 481/1999 της Επιτροπής, της 4ης Μαρτίου 1999, για τον καθορισμό των γενικών λεπτομερειών διαχείρισης των προγραμμάτων προώθησης όσον αφορά ορισμένα γεωργικά προϊόντα(5), περιέχουν τις διατάξεις που διέπουν την προθεσμία για την ημερομηνία συνάψεως των συμβάσεων και τις προθεσμίες για τις πληρωμές· ότι πρέπει συνεπώς να καταργηθεί η παράγραφος 2 του άρθρου 1 του κανονισμού (ΕΚ) αριθ. 1893/98·

(6) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΚ) αριθ. 1893/98 τροποποιείται ως εξής:

1. Το δεύτερο εδάφιο της παραγράφου 1 αντικαθίσταται από το ακόλουθο κείμενο: "Το συνολικό ποσό που προορίζεται για τη χρηματοδότηση αυτών των διαφημιστικών εκστρατειών είναι:

- 2231592 ευρώ στη Γερμανία,

- 710038 ευρώ στην Αυστρία,

- 1618736 ευρώ στην Ισπανία,

- 1835154 ευρώ στη Γαλλία,

- 710234 ευρώ στις Κάτω Χώρες."

2. Οι παράγραφοι 2 και 3 διαγράφονται.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιουλίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 84 της 27.3.1987, σ. 1.

(2) ΕΕ L 210 της 28.7.1998, σ. 8.

(3) ΕΕ L 162 της 19.6.1997, σ. 1.

(4) ΕΕ L 245 της 4.9.1998, σ. 34.

(5) ΕΕ L 57 της 5.3.1999, σ. 8.